ตอนนี้อาศัยที่ต่างประเทศค่ะ ตั้งครรภ์ 18 สัปดาห์ ทารกเพศชาย แพทย์แจ้งว่า เด็กในครรภ์มีถาวะของ Allantoic Cyst with Patent Urachus ดิฉันอยากขอรายละเอียดเกี่ยวกับโรคนี้อย่างกระจ่าง ถ้าดิฉันยืนยันจะตั้งครรภ์ต่อ หลังจากการผ่าตัดถ้าประสบความสำเร็จดี เด็กจะสามารถใช้ชีวิตได้ปกติหรือไม่คะ จะเจ็บป่วยไม่แข็งแรงหรือเปล่า และการผ่าตัด มีโอกาสประสบควาทสำเร็จมากน้อยเพียงใดคะ
สวัสดีค่ะ ภาวะ Allantoic Cyst with Patent Urachus คือภาวะถุงน้ำที่ผิดปกติของสายสะดือ ซึ่งเป็นภาวะที่พบได้น้อยมากๆ สาเหตุยังไม่แน่ชัดโดยปกติแล้วจะต้องมีการสลายตัวของสายสะดือ การมีถุงน้ำก้อนเดี่ยวในช่วงไตรมาสแรกของการตั้งครรภ์มักพบว่ายุบหายเองได้ รายที่มีถุงน้ำหลายถุงอาจเกิดการแท้งหรือมีความผิดปกติของทารก และในรายที่ถุงน้ำคงอยู่ไม่ยุบหายไป พบว่าเพิ่มความเสี่ยงการเกิดเป็นถุงน้ำที่ผนังหน้าท้องของเด็กทำให้มีความผิดปกติของผนังหน้าท้อง หรือมีการเปิดที่ผิดปกติของรูท่อปัสสาวะหรือ หรือมีท่อปัสสาวะอุดตันได้ดังนั้นจริงๆแล้วถ้าได้รับการผ่าตัดแก้ไข โอกาสที่จะกลับมาใกล้เคียงกับปกตินั้นก็มีได้เช่นกัน แต่การผ่าตัดต้องอาศัยศัลยแพทย์ที่มีความเชี่ยวชาญในสาขาดังกล่าว แนะนำการปรึกษากับแพทย์ที่ดูแลโดยตรงอีกครั้ง